EkBass/fiwiki-20250220-pages-articles huggingface dataset:
Rapa-Ripa

Rapa-Ripa () on hahmo Charles M. Schulzin luomassa Tenavat-sarjakuvassa. Hän on jatkuvasti likainen ja pölypilven ympäröimä poika, jonka lähes kaikki esiintymiset sarjassa liittyvät jollain tavalla hänen likaisuuteensa. Rapa- Ripan varhaisimmissa esiintymisissä hänen likaisuutensa johtuu yksinkertaisesti sottaisista tavoista; hän ei pyri likaisuuteen mutta ei myöskään yritä pysyä puhtaana. Myöhemmin sarjassa annettiin kuitenkin ymmärtää, että hän vetää tuntemattomasta syystä magneetin tavoin likaa puoleensa, halusi tai ei, ja kykenee nostattamaan pölypilven jopa vesi- tai lumisateessa. Rapa-Ripa suhtautuu likaisuuteensa ylpeydellä ja sanoo joskus kantavansa yllään muinaisten aikojen tomua.Elif Batuman: The Dirt on Pig-Pen Astra 2022. Viitattu 5.2.2023. Muutaman kerran hänet on nähty tilapäisesti puhdistautuneena, jolloin häntä on yleensä ollut vaikea tunnistaa. Rapa-Ripa kuuluu Jaska Jokusen baseball-joukkueeseen. Hän pukeutuu aina haalareihin. Rapa-Ripa nähtiin Tenavissa ensi kerran 13. heinäkuuta 1954.Meet the Gang Fivecentsplease.com. Viitattu 27.12.2014. Hän esiintyi Tenavien historian aikana vain noin sadassa stripissä. Rapa-Ripa-stripit vähenivät 1960-luvun loppua kohti, ja hän oli lähes koko 1970-luvun ajan poissa sarjasta, mutta alkoi taas esiintyä säännöllisemmin 1980-luvulla. Schulz sanoi eräässä haastattelussa kyllästyneensä hahmoon, koska pelkästä likaisuudesta oli hankala keksiä enempää vitsejä, mutta hahmon suosion vuoksi lukijat toivoivat jatkuvasti Rapa-Ripan esiintyvän sarjassa.M. Thomas Inge (toim.): Charles M. Schulz: Conversations, s. 96. University Press of Mississippi, 2000. ISBN 9781578063055 Google books Hahmo nähtiin lähinnä yksittäisissä irtovitseissä. Rapa-Ripan englanninkielinen nimi Pig-Pen on väännös sikolättiä tarkoittavasta sanasta pigpen. Ensiesiintymisensä yhteydessä hän mainitsee, että se on muiden hänestä käyttämä pilkkanimi eikä hän ilmeisesti itsekään tiedä oikeaa nimeään. Nimen kirjoitusasu vaihteli vuosien kuluessa: Schulzin tekstaamissa stripeissä nimi oli alkuun aina puolilainausmerkeissä, vuodesta 1958 alkaen tavallisissa lainausmerkeissä, vuodesta 1967 alkaen ilman lainausmerkkejä ja lisäksi vuodesta 1980 alkaen myös ilman väliviivaa muodossa Pigpen.Nat Gertler: How to pen his name AAUGH.com (Gertlerin blogi) 15.12.2022. Viitattu 19.12.2022. Eräässä 1980-luvun lopun stripissä hän mainitsee isäänsä kutsuttavan nimellä ”Rapa-Ripa vanhempi”. ==Lähteet== Luokka:Tenavien hahmot Luokka:Kuvitteelliset lapset
Amber (laulaja)

Amber Bondin (s. 26. toukokuuta 1991) on maltalainen laulaja, joka edustaa maataan vuoden 2015 euroviisuissa kappaleella Warrior. Hän osallistui Maltan euroviisukarsintoihin joka vuosi vuosina 2011–2015 sekä toimi maan taustalaulajana kansainvälisessä kilpailussa vuonna 2012. ==Diskografia== *2011 - "Catch 22" *2011 - "Touch Wood" *2012 - "Answer With Your Eyes" *2013 - "In Control" *2014 - "Because I Have You" *2014 - "Warrior" Luokka:Maltalaiset laulajat Luokka:Maltan euroviisuedustajat Luokka:Vuoden 2015 euroviisuedustajat Luokka:Vuonna 1991 syntyneet Luokka:Elävät henkilöt
Asko Vilkuna

Asko Kustaa Juhani Vilkuna (17. marraskuuta 1929 Nivala – 13. joulukuuta 2014 Jyväskylä) oli suomalainen kansatieteilijä ja Jyväskylän yliopiston etnologian professori. Hänen väitöskirjansa vuodelta 1958 käsitteli suomalaisten käyttäytymistä pyhissä tilanteissa. Vilkuna työskenteli Lundin yliopistossa suomen kielen lehtorina 1955–1964. Hän oli lähdössä perheineen Yhdysvaltoihin, mutta kun Jyväskylään perustettiin kansatieteen professuuri 1964, hän muutti Jyväskylään, jossa hän hoiti professuuria ensin vt:nä, kunnes hänet vuonna 1966 nimitettiin virkaan. Hän oli humanistisen tiedekunnan varadekaani ja sitten dekaani 1970–1977 ja jäi virasta eläkkeelle 1993. Hän oli myös korkeakouluneuvoston pitkäaikainen puheenjohtaja (1973–1983). Vilkunan isä oli Kustaa Vilkuna. Hänen puolisonsa oli kansatieteilijä Irma Vilkuna (o.s. Palos). Heidän kaksi poikaansa Janne Vilkuna ja Kustaa H. J. Vilkuna ovat molemmat Jyväskylän yliopiston professoreita. ==Julkaisut== * * * * * * * * == Lähteet == ==Aiheesta muualla== * Luokka:Jyväskylän yliopiston professorit Luokka:Suomalaiset etnologit Luokka:Suomalaiset professorit Luokka:Vuonna 1929 syntyneet Luokka:Vuonna 2014 kuolleet
Maccabi Tel Aviv (käsipallo)

Maccabi Tyrec on israelilainen käsipalloseura ja osa Maccabi Tel Avivin urheiluseuraa. Maccabi Tyrec pelaa Israelin korkeimmalla sarjatasolla Ligat HaAlissa. Maansa mestaruuden se on voittanut yhden kerran vuonna 2014 sekä Irsaelin cupin kolme kertaa vuosina 1963, 1964 ja 1965. Kaudella 2013–2014 Maccabi pääsi ensimmäistä kertaa EHF Cupiin. == Mestaruudet == * Israelin liiga 2014 * Israelin cup 1963, 1964, 1965 * Judges Association cup 2013 Luokka:Käsipalloseurat Luokka:Israelilaiset urheiluseurat Luokka:Tel Avivin urheilu
Parsons

Parsons voi viitata seuraaviin henkilöihin tai asioihin: == Henkilöt == *Alan Parsons (s. 1948), brittiläinen muusikko, The Alan Parsons Project -yhtyeen jäsen *Albert Parsons (1848–1887), yhdysvaltalainen toimittaja, työväenliikkeen aktiivi ja anarkisti *Chandler Parsons (s. 1988), yhdysvaltalainen koripalloilija *Estelle Parsons (s. 1927), yhdysvaltalainen näyttelijä *Gram Parsons (1946–1973), yhdysvaltalainen muusikko *Jim Parsons (s. 1973), yhdysvaltalainen näyttelijä *Johnnie Parsons (1918–1984), yhdysvaltalainen kilpa-autoilija *Karyn Parsons (s. 1966), yhdysvaltalainen näyttelijä *Lewis E. Parsons (1817–1895), yhdysvaltalainen poliitikko *Louella Parsons (1881–1972), yhdysvaltalainen toimittaja ja käsikirjoittaja *Lucy Parsons (1853–1942), yhdysvaltalainen ammattiyhdistysaktivisti, toimittaja ja anarkisti *Micah Parsons (s. 1999), yhdysvaltalainen amerikkalaisen jalkapallon pelaaja *Mosby Parsons (1822–1865), yhdysvaltalainen sotilas ja kenraali *Nicholas Parsons (1923–2020), brittiläinen televisio- ja radiojuontaja ja näyttelijä *Sarah Parsons (s. 1987), yhdysvaltalainen jääkiekkoilija *Talcott Parsons (1902–1979), yhdysvaltalainen sosiologi *Terence Edward Parsons eli Matt Monro (1930–1985), englantilainen viihdelaulaja *William Sterling Parsons (1901–1953), yhdysvaltalainen vara- amiraali === Kuvitteelliset === * Parsons, henkilöhahmo George Orwellin romaanissa Vuonna 1984 == Paikat == *Parsons, kaupunki Kansasissa Yhdysvalloissa *Parsons, kaupunki Tennesseessä Yhdysvalloissa *Parsons, kaupunki Länsi-Virginiassa Yhdysvalloissa == Muut == * C. A. Parsons and Company, brittiläinen insinööritoimisto * Parsons Marine Steam Turbine Company, brittiläinen teollisuusyritys * Parsons Brinckerhoff, New Yorkissa sijaitseva insinööritoimisto * Parsons Corporation, insinööritoimisto Centrevillessä Virginiassa * Parsons School of Design, osa The New School -oppilaitosta New Yorkissa
Lambert

Lambert-nimisiä henkilöitä ovat: ; Lambert sukunimenä: * Adam Lambert (s. 1982), yhdysvaltalainen laulaja, lauluntekijä ja näyttelijä * Adam Lambert (s. 1997), australialainen lumilautailija * Adeja Lambert (s. 1996), yhdysvaltalainen lentopalloilija * Adelaide Lambert (1907–1996), yhdysvaltalainen uimari ja olympiavoittaja * Albert Lambert (1875–1946), yhdysvaltalainen golfaaja * Aurèle Labat de Lambert, Aurele Sydney (1876–1920), ranskalais-australialainen näyttelijä ja elokuvaohjaaja * Aylmer Bourke Lambert (1761–1842), brittiläinen kasvitieteilijä * Brad Lambert (s. 2003), suomalainen jääkiekkoilija * Christopher Lambert (s. 1957), yhdysvaltalais-ranskalainen näyttelijä * Constant Lambert (1905–1951), brittiläinen säveltäjä, kapellimestari ja kriitikko * Denny Lambert (s. 1970), kanadalainen jääkiekkoilija * Dorothea Lambert-Chambers (1878–1960), brittiläis-yhdysvaltalainen tennispelaaja * Franz Lambert (s. 1948), saksalainen säveltäjä ja urkuri * Jacques Lambert (1891–1948), ranskalainen arkkitehti * Jean Lambert (s. 1950), brittiläinen vihreä poliitikko ja europarlamentaarikko * Jepa Lambert, suomalainen laulaja * Johann Heinrich Lambert (1728–1777), saksalainen matemaatikko, fyysikko, tähtitieteilijä ja filosofi * Lane Lambert (s. 1964), kanadalainen jääkiekkoilija ja valmentaja * Marcel Lambert (s. 1876), ranskalainen jalkapalloilija * Marthe Djian, o.s. Lambert (s. 1936), ranskalainen pituushyppääjä ja viisiottelija * Miranda Lambert (s. 1983), yhdysvaltalainen country-laulaja ja lauluntekijä * Paul Lambert (s. 1969), skotlantilainen jalkapalloilija ja valmentaja * Rickie Lambert (s. 1982), englantilainen jalkapalloilija * Ross Lambert (s. 1962), kanadalainen jääkiekkoilija * Verity Lambert (1935–2007), brittiläinen televisiotuottaja. ; Lambert etunimenä: * Lambert II (n. 880–898), Italian kuningas ja Pyhän saksalais-roomalaisen keisarikunnan keisari * Lambert (1420–1494), Monacon ruhtinas 1458–1494 * Lambert Bainomugisha (s. 1961), ugandalainen katolinen piispa * Lambert Grönroos (s. 1890), suomalainen punakaartin päällikkö * Lambert van Haven (1630–1695), tanskalainen arkkitehti * Lambert Valdemar Müller (1868–1934), suomalainen näytelmäkirjailija * Lambert Pettersson (1864–1938), suomalainen arkkitehti * Lambert Adolphe Jacques Quételet (1796–1874), belgialainen yleisnero.
Lintukalat

Lintukalat (Gomphosus) on huulikalojen suku. Niitä elää Indopasifisella merialueella ja Punaisessameressä. Ne uivat kuin lentäen liikuttamalla rintaeviään ylös alas. Lisäksi niillä on lintumaisen pitkä nokka, jonka avulla ne napsivat pieniä selkärangattomia ruoakseen. == Lajit == Sukuun kuuluu kaksi lajia: * Sinilintukala (Gomphosus caeruleus) * Lintukala (Gomphosus varius) == Lähteet == Luokka:Huulikalat
BAMO

Narvik-luokka piti olla Ranskan laivaston yhdeksän miinantorjunta-aluksen muodostama alusluokka. == Suunnittelu == Luokan suunnitteli DCN ja sen tarkoituksena oli perinteinen miinanraivaus syvässä vedessä eli tehtävä, jota aiemmin oli toteuttanut Yhdysvalloista hankitut Agile-luokan alukset. Katamaraanirunkoisten polymeerirakenteisten alusten runkoratkaisun perustana oli mekaanisten, magneettisten ja akustisten miinojen raivaamisen mahdollistavan kaluston (DCN AP4) edellyttämä kansitila. Perusteena oli lisäksi katamaraanirungon parempi merikelpoisuus ja liikkuvuus. == Alukset == Luokan ensimmäinen alus Narvik sisällytettiin vuosien 1990-1993 suunnitelmiin, mutta loput alukset peruutettiin vuonna 1992 rahoitusvaikeuksien vuoksi. Narvik-luokan miinantorjunta-aluksetGardner, Robert s. 132 Nimi Telakka Kölinlasku Vesille Valmis Kohtalo Narvik Arsenal de Lorient 22. maaliskuuta 1991 palveluksesta Autun Arsenal de Lorient tilaus peruutettu Bir Hakeim Arsenal de Lorient tilaus peruutettu Colmar Arsenal de Lorient tilaus peruutettu Garigliano Arsenal de Lorient tilaus peruutettu Berlaimont Arsenal de Lorient tilaus peruutettu Lisäksi kolmen vielä nimeämättömän aluksen tilaukset peruutettiin. ==Lähteet == * === Viitteet === *
Kiilakirjoahven

Kiilakirjoahven (Uaru amphiacanthoides) on kirjoahventen heimoon kuuluva kalalaji. Se elää Etelä-Amerikan trooppisissa Amazonin ja Rio Negron joissa. Kotiseudullaan se on suosittu ruokakala, eikä sitä usein tuoda akvaariomarkkinoille. Kiilakirjoahven ruokkii poikasiaan erittämällä kyljistään proteiinipitoista limaa. == Lähteet == Luokka:Kirjoahvenet
Frederick Lindemann

Frederick Alexander Lindemann (5. huhtikuuta 1886 – 3. heinäkuuta 1957), vuodesta 1941 Cherwellin paroni, lordi Cherwell, viimeisenä elinvuotenaan Cherwellin ensimmäinen varakreivi, englantilainen fyysikko, oli Britannian hallituksen, ennen kaikkea Winston Churchillin vaikutusvaltainen tiedeneuvos 1940-luvun alusta 1950-luvun alkuun. Toisen maailmansodan aikana hän ehdotti ja tuki Saksan kaupunkien työväen korttelien pommitusta. Joukko hänen tärkeitä erehdyksiään: Hän piti V-aseohjelmaa hämäyksenä, jolla vain yritettäisiin kääntää brittitiedustelun huomio pois muista aseista. Hän ei uskonut, että Saksalla voi olla hienostunutta tutkateknologiaa. Hän piti V1-ohjusta mahdottomuutena, sillä piti kyllin pienen ja samalla kyllin tehokkaan suihkuturbiinin valmistamista teknillisenä mahdottomuutena. Ennen sotaa, Churchillin kanssa yhdessä, hän kiisti tehokkaan uraanipommin mahdollisuuden. Kiistelyllään professori Lindemann (vuoteen 1936 asti) jatkuvasti häiritsi ja esti Sir Henry Tizardin tutkatiimin arvokasta työtä. G. P. Thomsonin mukaan: "Cherwellin vahvuus fyysikkona pohjautui kahteen asiaan: hänen kykyynsä pelkistää ongelma sen yksinkertaisimpaan muotoon ja hänen laajaan fysiikan osaamiseensa."G. P. Thomson. Royal society publishing. == Lähteet == Luokka:Brittiläiset fyysikot Luokka:Vuonna 1886 syntyneet Luokka:Vuonna 1957 kuolleet
Riikinkukkohautoja

Riikinkukkohautoja (Nimbochromis venustus) on kirjoahvenlaji, joka elää Malawijärvessä Afrikassa. Se on täplikäs petokala ja kasvaa 20 senttimetrin mittaiseksi. Riikinkukkohautoja viihtyy järven hiekkaisessa pohjassa 10–15 metrin syvyydessä. Siellä se sukeltaa pehmeään pohjahiekkaan odottamaan saalistaan. Pienten kalojen parven tullessa kohdalle se ponkaisee esiin piilostaan nappaamalla saaliin suuhunsa. Aikuisen koiraan pää muuttuu kirkkaan siniseksi sen ollessa kutuvalmis. == Lähteet == Luokka:Kirjoahvenet
People Like Us

People Like Us voi tarkoittaa seuraavia * Työn sorjat (People Like Us), brittiläinen komediasarja * People Like Us, The Mamas & the Papasin albumi * People Like Us, yhdysvaltalainen elokuva vuodelta 2012 * People Like Us, singaporelainen järjestö
Vietnaminvihervarpunen

Vietnaminvihervarpunen (Chloris monguilloti) on peippojen heimoon kuuluva varpuslintu. ==Levinneisyys== Vietnaminvihervarpusta tavataan Vietnamin eteläosissa. Lajin on kuvattu olevan paikallisesti yleinen, ja se on luokiteltu elinvoimaiseksi. ==Elinympäristö== Vietnaminvihervarpunen elää avoimissa mäntymetsissä 1 050–1 900 metrin korkeudella merenpinnasta. Sitä on tavattu myös alempana 600 metrissä asti. ==Lähteet== Luokka:Peipot
Gurami

Gurami eli jättiläisgurami (Osphronemus goramy) on rihmakalojen heimoon kuuluva laji. Se elää Malesian, Indonesian ja Intian järvissä ja suoalueilla. Gurami voi selviytyä vähähappisessa vedessä labyrinttielimen ansiosta, jonka avulla se voi ottaa happea myös veden pinnalta. Nuorena guramin kuono on ylöspäin suuntautunut rihmakalojen tapaan. Aikuistuessa sen kuonon muoto muuttuu kääntyen alaspäin ja sille kasvaa kyhmy otsaan. Gurami kasvaa 50–70 senttimetrin mittaiseksi. Sitä käytetään kotiseudullaan ruokakalana. == Lähteet == Luokka:Rihmakalat
Kielo (Tenavat)

Kielo () on hahmo Charles M. Schulzin luomassa Tenavat-sarjakuvassa. Kielo oli varhainen hahmo, joka poistui myöhemmin sarjasta käytännössä kokonaan. Kielo oli yksi Tenavien neljästä alkuperäisestä hahmosta, ja alkuvaiheessa sarjan ainoa tyttö. Hän esiintyi jo 2. lokakuuta 1950 julkaistussa ensimmäisessä stripissä.Meet the Gang Fivecentsplease.com. Viitattu 27.12.2014. Kieloa ulkoisesti muistuttanut hahmo oli ollut jo sitä ennen Schulzin piirtämässä Li’l Folksissa.Chip Kidd (toim.): Peanuts: The Art of Charles M. Schulz, Li’l Folksia koskevat sivut. Pantheon Books, New York 2001. Tenavien alkuvaiheessa Kielo oli kuvattu energisenä ja voimakastahtoisena tyttönä, jolle pojat eivät juuri mahtaneet mitään, mutta Schulz siirsi myöhemmin nämä ominaisuudet Tellulle. Sen jälkeen Kielo esiintyi sarjassa Lipen ystävänä ja aisaparina, joka osallistui toisinaan myös Jaska Jokusen ahdisteluun. Yleensä Kielo vaikuttaa kuitenkin vähemmän pahantahtoiselta kuin Lippe ja Tellu. Kielo kuuluu Jaska Jokusen baseball-joukkueeseen. Kielo pukeutuu aina ruudulliseen mekkoon ja pitää hiuksissaan ruudullista rusettia. Tenavat-animaatioissa Kielon mekko on oranssi ja hänen hiuksensa ovat ruskeat. Varhaisissa stripeissä Kielo ja Pave olivat selvästi vanhempia kuin Jaska Jokunen. Myöhemminkin Kielo, Lippe ja Pave olivat hivenen sarjan muita hahmoja pidempiä. Schulz ei pyrkinyt sarjan ensimmäisten vuosien jälkeen kehittämään Kielon persoonallisuutta, joten tämä jäi pian melko värittömäksi ja persoonattomaksi sivuhahmoksi. Kielon esiintyminen Tenavissa harveni 1960-luvun aikana, ja 1970-luvulta alkaen hän esiintyi enää hyvin satunnaisesti, kadoten lähes kokonaan. Schulz käytti Kieloa muutaman kerran taustahahmona vielä 1990-luvullakin.Peanuts FAQ (koonnut Derrick Bang), kohta 4.2) Fivecentsplease.org. Viitattu 27.12.2014. Musikaalissa You’re A Good Man, Charlie Brown Kielo oli alun perin yksi kuudesta pääroolista, mutta musikaalin uudessa versiossa hänet korvattiin Sallilla. Kielo sai nimensä Schulzin serkun Patty Swansonin mukaan. Myöhemmin Schulz kehitteli serkkunsa pohjalta pidemmälle viedyn hahmon, Piparminttu-Pipsan.David Michaelis: Schulz and Peanuts: A Biography, pehmeäkantinen laitos, kuvaliite ja s. 223. Harper Perennial, New York 2008. ==Lähteet== Luokka:Tenavien hahmot Luokka:Kuvitteelliset lapset
Arguskala

Arguskala (Scatophagus argus) on arguskalojen heimoon kuuluva laji. Se on täplikäs parvikala eteläisessä Aasiassa. Arguskala elää mangrovesuistojen makeassa ja murtovedessä. Ne syövät kasveja ja detritusta, joka on kuolleiden kasvien hajotessa syntynyttä eloperäistä ainetta. == Lähteet == Luokka:Välskärikalat
Hongkongin mielenosoitukset 2014

Hongkongin mielenosoitukset 2014 alkoivat syyskuussa 2014 kun laajempaa itsehallintoa ja kansalaisoikeuksia vaativat mielenosoittajat osoittivat tyytymättömyyttä päätökseen, ettei Hongkongin erityishallintoalueen johtajaa valita vapaissa vaaleissa. Mielenosoittajat ovat vaatineet, että Hongkongissa järjestetään vapaat vaalit vuonna 2017. Nykyisen järjestelmän mukaan ehdokkaiksi pääsevät kuitenkin vain ne ehdokkaat, jotka Kiinan keskushallinto hyväksyy. ==Lähteet== ==Aiheesta muualla== Mielenosoitukset 2014 Luokka:Vuoden 2014 mielenosoitukset ja levottomuudet Luokka:Mielenosoitukset ja levottomuudet Kiinassa
Lippe (Tenavat)

Lippe () on hahmo Charles M. Schulzin luomassa Tenavat-sarjakuvassa. Lippe oli varhainen hahmo, joka poistui myöhemmin sarjasta käytännössä kokonaan. Lippe esiintyi Tenavissa ensimmäisen kerran 7. helmikuuta 1951. Hän oli ensimmäinen uusi hahmo, jonka Schulz lisäsi sarjaan neljän alkuperäisen hahmon rinnalle. Lippe ja Kielo kuvataan yleensä parhaina ystävinä, ja he muodostavat toisinaan melko häijyn kaksikon.Meet the Gang Fivecentsplease.com. Viitattu 27.12.2014. Lippe on yleensä kuvattu ylimielisenä ja koppavana. Hän piinaa usein Jaska Jokusta, joskin hieman eri tavalla kuin Tellu. Siinä missä Tellu turvautuu usein väkivaltaan tai oveluuteen, Lippe käyttää aseenaan pääasiassa avointa halveksuntaa. Jaska Jokunen toivoo usein Lipestä ystäväänsä, mutta Lippe torjuu hänet aina mahdollisimman tylysti. Lippe vaikuttaa nauttivan siitä, että jättää Jaska Jokusen kutsumatta juhliinsa ja että ei lähetä hänelle ystävänpäiväkorttia. Kaikista Tenavien hahmoista Lippe vaikuttaa myös inhoavan eniten Rapa-Ripan likaisuutta. Lipellä on tapana ylpeillä isänsä saavutuksilla lähes absurdilla tavalla. Lipen koko nimi mainitaan vain yhdessä, 4. huhtikuuta 1953 julkaistussa stripissä, jossa se on Violet Gray.Peanuts FAQ (koonnut Derrick Bang), kohdat 4.2) ja 4.7) Fivecentsplease.org. Viitattu 27.12.2014. Sukunimen ainoa tarkoitus oli ilmeisesti palvella sanaleikkiä, joten suomennoksessa se on jätetty pois. 1950-luvun alkupuolen stripeissä Lipen hiustyyli vaihtelee palmikoiden ja poninhännän välillä. Myöhemmin hän pitää aina poninhäntää, joka tosin näyttää enemmän nutturalta. Lippe käyttää mekkoa, joka vanhoissa Tenavat-animaatioissa on aina vihreä. Lippe kuuluu Jaska Jokusen baseball-joukkueeseen. 1960-luvun aikana Lippe muuttui värittömämmäksi hahmoksi ja hänen esiintymisensä Tenavissa alkoi harveta. 1970-luvulta alkaen hän esiintyi enää hyvin satunnaisesti, mutta kuitenkin hieman useammin kuin Kielo. Lippe nähtiin toisinaan vielä sarjan loppuvuosinakin, mutta yleensä vain täytehahmona stripeissä, joihin tarvittiin paljon lapsia. Charles M. Schulzin elämäkerran kirjoittaneen David Michaelisin mukaan Lipen luonne olisi ollut karikatyyri Schulzin työtoverista Judy Halversonista, jota Schulz tapaili 1940-luvun lopulla. Schulz nai myöhemmin Judyn pikkusiskon Joycen, joka taas oli Michaelisin mukaan Tellun esikuva.David Michaelis: Schulz and Peanuts: A Biography, pehmeäkantinen laitos, kuvaliite ja s. 177, 214, 223, 300–308. Harper Perennial, New York 2008. ==Lähteet== Luokka:Tenavien hahmot Luokka:Kuvitteelliset lapset
Pave (Tenavat)

Pave () on hahmo Charles M. Schulzin luomassa Tenavat-sarjakuvassa. Pave oli varhainen hahmo, joka poistui sarjasta lopulta kokonaan. Pave oli yksi Tenavien neljästä alkuperäisestä hahmosta, ja hän esiintyi jo 2. lokakuuta 1950 julkaistussa ensimmäisessä stripissä.Meet the Gang Fivecentsplease.com. Viitattu 27.12.2014. Siinä hän sanoo vihaavansa Jaska Jokusta, mutta myöhemmin heidät on kuvattu ystävinä. Pave oli sarjan alkuvaiheessa Jaska Jokusta vanhempi, ja myöhemminkin hivenen tätä pidempi. Pave kuuluu Jaska Jokusen baseball-joukkueeseen. Hänellä on lyhyt pystytukka. Hahmona lähes persoonattoman Paven esiintymiset Tenavissa harvenivat sarjan alkuvuosien jälkeen, kunnes hän katosi kokonaan. Hänet nähtiin viimeisen kerran vuonna 1969, minkä lisäksi hänen nimensä mainitaan yhdessä vuonna 1977 julkaistussa stripissä.Peanuts FAQ (koonnut Derrick Bang), kohta 4.2) Fivecentsplease.org. Viitattu 27.12.2014. Pave nähdään myös sivuhahmona muutamissa Tenavat- animaatioissa. Pave on saanut alkukielisen nimensä Schulzin lapsuudenystävän Sherman ”Shermy” Pleplerin mukaan.David Michaelis: Schulz and Peanuts: A Biography, pehmeäkantinen laitos, 33–34. Harper Perennial, New York 2008. ==Lähteet== Luokka:Tenavien hahmot Luokka:Kuvitteelliset lapset
Mustanorsukala

Mustanorsukala (Gnathonemus petersii) on norsukalojen (Mormyridae) heimoon kuuluva kalalaji, jota voidaan pitää akvaariossa. Mustanorsukalan tunnistaa kärsämäisestä alaleuastaan. Se on luonteeltaan vilkas. Mustanorsukalalla on heikko näkö, ja se suunnistaakin sähköaistinsa avulla. Sitä ei ole toistaiseksi saatu lisääntymään akvaario-olosuhteissa, eikä eri sukupuolia ole helppo tunnistaa. Mustanorsukalat pystyvät tuottamaan sähköimpulsseja, joiden avulla ne luotaavat pimeässä esteitä. Saksassa niitä käytetään joskus veden laadun valvontaan, sillä veden laadun huonontuessa ne tuottavat enemmän sähkösykäyksiä ja niiden käyttäytyminen muuttuu. Mustanorsukalaa tavataan Afrikassa Kongojoen altaalla. == Lähteet == Luokka:Arapaimakalat
Kutri

Kutri () on hahmo Charles M. Schulzin luomassa Tenavat-sarjakuvassa. Hän oli mukana sarjassa lähinnä 1960-luvun aikana, mutta poistui myöhemmin. Kutri on hieman turhamaisena kuvattu tyttö. Hän mainitsee lähes jokaisessa yhteydessä luonnonkiharat hiuksensa, joista hän on hyvin ylpeä. Kutri arvostelee usein Ressua laiskuudesta, koska hänen mielestään beaglen tulisi ajaa jäniksiä. Kutri kuuluu Jaska Jokusen baseball-joukkueeseen, jossa hän pelaa takakentällä lähellä Tellun pelipaikkaa ja on suunnilleen yhtä huono pelaaja kuin Tellu, ellei huonompi. Muutamassa stripissä Kutri on Tellun tavoin rakastunut Amadeukseen ja yrittää ottaa Tellun paikan Amadeuksen pianon ääressä, mutta Amadeus ei välitä hänestä yhtään sen enempää kuin Tellustakaan. Kutri käyttää mekkoa, joka Tenavat-animaatioissa on väriltään violetti. Kutri esiintyi Tenavissa ensimmäisen kerran 6. maaliskuuta 1961. Vuonna 1961 hänellä oli myös lyhyen aikaa Misse (Faron) -niminen kissa. Se oli ainoa Tenavissa varsinaisesti nähty kissa.Meet the Gang Fivecentsplease.com. Viitattu 27.12.2014. Schulz piti Misseä epäonnistuneena ideana, koska kissan läsnäolo sarjassa rajoitti Ressun kehittämistä perinteisestä koirahahmosta ihmismäiseen suuntaan, ja Schulz hankkiutuikin hahmosta pian eroon.Celebrating Peanuts 60 years, s. 106. Andrews McMeel Publishing, Kansas City 2009. Kutri itse poistui Tenavista 1970-luvun puoliväliin mennessä, joskin hän vilahti sen jälkeen vielä parissa yksittäisessä stripissä.Peanuts FAQ (koonnut Derrick Bang), kohta 4.2) Fivecentsplease.org. Viitattu 27.12.2014. Tenavat-animaatioiden musiikin säveltänyt Vince Guaraldi sävelsi Kutrille oman tunnuskappaleen ”Frieda ... with the Naturally Curly Hair”. Kutrin suoraksi esikuvaksi on mainittu Frieda Rich (1921–1994), joka oli Schulzin työtoveri Art Instruction -piirustuskoulussa. Schulzin elämäkerran kirjoittanut David Michaelis on arvellut, että lyhytkasvuinen Rich olisi innoittanut Schulzia laajemminkin Tenavien lapsihahmojen ulkonäön suunnittelussa.David Michaelis: Schulz and Peanuts: A Biography, pehmeäkantinen laitos, s. 186–189. Harper Perennial, New York 2008. Missen alkuperäinen nimi Faron on lainattu kantrilaulaja Faron Youngilta. ==Lähteet== Luokka:Tenavien hahmot Luokka:Kuvitteelliset lapset
Trimetyylifosfiitti

Trimetyylifosfiitti (C3H9O3P) on fosfiittiestereihin kuuluva orgaaninen yhdiste. Yhdistettä voidaan käyttää orgaanisissa synteeseissä ja palonestoaineena. ==Ominaisuudet== Huoneenlämpötilassa trimetyylifosfiitti on väritöntä ja hajultaan pistävää nestettä. Se ei liukene veteen, mutta hydrolysoituu veden vaikutuksesta metanoliksi ja dimetyylivetyfosfiitiksi. Trimetyylifosfiitti liukenee orgaanisiin liuottimiin kuten etanoliin, dietyylieetteriin ja bentseeniin. Yhdiste muodostaa komplekseja siirtymämetallien kanssa. Anthony D. Piscopio & Sagar Shakya: Trimethyl Phosphite, e-EROS Encyclopedia of Reagents for Organic Synthesis, John Wiley & Sons, New York, 2005. Teoksen verkkoversio Viitattu 27.12.2014 ==Valmistus ja käyttö== Trimetyylifosfiittia valmistetaan fosforitrikloridista ja metanolista ammoniakin tai trietyyliamiinin läsnä ollessa.Jürgen Svara, Norbert Weferling, Thomas Hofmann: Phosphorus Compounds, Organic, Ullmann's Encyclopedia of Industrial Chemistry, John Wiley & Sons, New York, 2006. Viitattu 27.12.2014 : Trimetyylifosfiittia käytetään orgaanisissa synteeseissä valmistettaessa esimerkiksi lääkkeitä ja hyönteismyrkkyjä. Se toimii useiden funktionaalisten ryhmien pelkistimenä ja sitä käytetään myös rikinpoistoreagenssina orgaanisista yhdisteistä. Trimetyylifosfiittia käytetään myös polymeerien palonestoaineena. ==Lähteet== Luokka:Orgaaniset yhdisteet
Kirkkosaari (Pielavesi)

Kirkkosaari on saari Pielaveden kunnan Pielavedessä. Se on pitäjän vanha keskuspaikka, joka alkuaan oli nimeltään Lammassalo. Kirkkosaaresta on siltayhteys pohjoisen Tenhusaaren kautta mantereelle. Saaren eteläosasta erottuu Kirkkoniemi, jossa sijaitsee 144 metriä korkea mäki Kirkkovuori. Saaresta on tieyhteys edelleen itään Pangansalon saarelle. ==Kirkkosaaren kirkko== Vuonna 1683 pielaveteläiset saivat Viipurin piispa Petrus Bångilta luvan kappelikirkon rakentamiseen. Kirkon paikaksi valittiin nykyinen Kirkkosaari, koska se sijaitsi hyvien vesiyhteyksien päässä. Kirkko valmistui viimeistään vuonna 1691. Tähän kirkkoon liittyy sanonta "ahtaat paikat kuin Pielaveden kirkossa". Nykyisin vanhalla kirkkomaalla on tapuli ja 1860-luvun nälkävuosina menehtyneiden muistomerkki. Pohjalaistyylisen solakka kolmikerroksinen renessanssitapuli on rakennettu vuonna 1748 Anders Brofallin johdolla. Saaressa ehti olla kolme kirkkoa kunnes 1850-luvulla kirkon paikaksi vaihdettiin nykyinen Pielaveden kirkonkylän Hiekkaniemi.. == Lähteet == Luokka:Pielavesi Luokka:Suomen sisävesien saaret Luokka:Pohjois-Savon nähtävyydet
Mason McDonald

Mason McDonald (s. 23. huhtikuuta 1996 Halifax, Nova Scotia, Kanada) on kanadalainen jääkiekkomaalivahti. Hän ECHL-liigan Tulsa Oilersissa. ==Pelaajaura== McDonald oli ensimmäinen tilaisuudessa varattu maalivahti tultuaan valituksi 34. pelaajana vuoden 2014 varaustilaisuudessa. Hänet varasi Calgary Flames. Aiemmin McDonald varattiin QMJHL:ään 20. pelaajana vuonna 2012. ===Maajoukkueura=== McDonald edusti Kanadaa nuorten jääkiekon MM- kilpailussa vuonna 2016. Hän pelasi kaksi ensimmäistä ottelua. ==Tilastot== Runkosarja Pudotuspelit Kausi Joukkue Liiga O V H T MIN PM NP PMK TP% O V H MIN PM NP PMK TP% 2012–2013 Acadie-Bathurst Titan QMJHL 26 6 8 3 1004 79 1 4.72 88.5 1 0 0 20 3 0 3.00 91.7 2013–2014 Acadie-Bathurst Titan QMJHL 13 3 7 1 655 39 0 3.57 88.7 – – – – – – – – 2013–2014 Charlottetown Islanders QMJHL 16 5 8 2 948 53 0 3.35 90.7 4 0 4 201 22 0 6.58 86.0 2014–2015 Charlottetown Islanders QMJHL 56 28 22 4 3194 163 1 3.06 90.6 3 1 1 121 8 1 3.98 87.9 2015–2016 Charlottetown Islanders QMJHL 39 21 15 3 2307 128 3 3.33 90.2 12 6 5 736 45 0 3.67 90.0 2016–2017 Adirondack Thunder ECHL 29 13 9 2 1678 76 1 2.72 89.7 – – – – – – – – 2016–2017 Stockton Heat AHL 2 1 0 1 123 6 0 5.75 81.8 – – – – – – – – ===Maajoukkuetilastot=== Vuosi Turnaus O V H MIN PM NP PMK TP% 2014 U18 6 4 2 371 12 0 1.94 93.0 2016 JMM 2 1 1 119 5 0 2.52 86.1 ==Lähteet== * * Luokka:Kanadalaiset jääkiekkomaalivahdit Luokka:Calgary Flamesin varaamat pelaajat Luokka:Vuonna 1996 syntyneet Luokka:Elävät henkilöt
Thatcher Demko

Thatcher Douglas Demko (s. 8. joulukuuta 1995) on yhdysvaltalainen jääkiekkomaalivahti, joka pelaa Vancouver Canucksissa. Hän on toisen kierroksen varaus vuodelta 2014. Demko ennustettiin varattavaksi ensimmäisenä pohjoisamerikkalaisena maalivahtina vuoden 2014 varaustilaisuudessa. Hän oli harjoitellut USA Hockey National Team Development Programin kanssa kaudella 2012–2013 ja oli Yhdysvaltain joukkueen mukana voittamassa hopeaa World U-17 Hockey Challengessa vuonna 2012 sekä alle 18-vuotiaiden maailmanmestaruuskilpailuissa 2013. Hän oli Yhdysvaltain joukkueessa myös vuoden 2014 nuorten maailmanmestaruuskilpailuissa Jon Gilliesin varamaalivahtina, muttei pelannut minuuttiakaan turnauksen aikana. Maaliskuussa 2021 Demko teki viisivuotisen jatkosopimuksen Canucksin kanssa. https://www.nhl.com/news/vancouver-canucks-goalie-thatcher-demko-receives- five-year-contract/c-323125442 == Lähteet == Luokka:Vuonna 1995 syntyneet Luokka:Elävät henkilöt Luokka:Yhdysvaltalaiset jääkiekkomaalivahdit Luokka:Vancouver Canucksin pelaajat Luokka:Vancouver Canucksin varaamat pelaajat
Juan Carlos Varela

Juan Carlos Varela Rodríguez (s. 12. joulukuuta 1963) on panamalainen poliitikko, joka toimi maansa presidenttinä vuodesta 2014 viisi vuotta vuoteen 2019. Ennen valintaansa hän toimi varapresidenttinä, mutta otti etäisyyttä edeltäjäänsä Ricardo Martinelliin. Varela tulee rikkaasta rommintuottajasuvusta ja on koulutukseltaan insinööri. Hän oli konservatiivisen Partido Panameñista -puolueen presidenttiehdokas jo 2009, mutta lupasi tukensa Martinellille jos pääsisi tämän varapresidentiksi. Martinelli nimitti hänet myös ulkoministeriksi, mutta erotti tästä toimesta kun Varela kieltäytyi tukemasta lakimuutosta, jonka mukaan presidentti saisi pyrkiä jatkokausille. Juan Carlos Varelan seuraajaksi Panaman uudeksi presidentiksi valittiin toukokuun 2019 presidentinvaaleissa PRD:n ehdokas keskusta-vasemmistolainen Laurentino Cortizo. == Lähteet == == Aiheesta muualla == Luokka:Elävät henkilöt Luokka:Panaman presidentit Luokka:Panaman ministerit Luokka:Ulkoministerit Luokka:Vuonna 1963 syntyneet
Freestylehiihdon maailmanmestaruuskilpailut 1997

Freestylehiihdon maailmanmestaruuskilpailut järjestettiin vuonna 1997 kuudennen kerran. Kilpailut käytiin Japanin Naganossa 6.–9. helmikuuta. Kilpailulajeina olivat kumparelasku, hypyt, baletti ja vain miehillä yhdistetty. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Kumparelasku Jean-Luc Brassard 27,52 Stéphane Rochon 26,00 Jesper Rönnbäck 25,43 Hypyt Nicolas Fontaine 254,97 Eric Bergoust 245,63 Andy Capicik 235,38 Baletti Fabrice Becker 26,89 Ian Edmondson 26,39 Heini Baumgartner 25,39 Yhdistetty Darcy Downs 30,00 Toben Sutherland 27,60 Aleh Kuljašou 24,00 === Naiset === Laji Kultaa Kultaa Hopeaa Hopeaa Pronssia Pronssia Kumparelasku Candice Gilg 24,84 Donna Weinbrecht 24,60 Tatjana Mittermayer 24,19 Hypyt Kirstie Marshall 197,91 Michèle Rohrbach 177,84 Veronica Brenner 176,78 Baletti Oksana Kuštšenko 25,80 Åsa Magnusson 25,25 Annika Johansson 25,25 == Mitalitaulukko == 1 3 2 2 7 2 2 0 0 2 3 1 0 0 1 3 1 0 0 1 5 0 3 0 3 6 0 1 2 3 7 0 1 1 2 8 0 0 1 1 8 0 0 1 1 Yhteensä Yhteensä 7 7 7 21 == Lähteet == *FIS:n tietokanta 1997 Luokka:Vuoden 1997 urheilu Luokka:Naganon urheilu
HMS Wexham

HMS Wexham (viirinumero M2738) oli Britannian kuninkaallisen laivaston Ham- luokan miinanraivaaja, joka nimettiin Buckinghamshiressä sijaitsevan Wexhamin mukaan. Alus kuului toiseen hankintaerään, ja oli etriä leveämpi ja sen syväys oli hieman suurempi kuin ensimmäisen erän aluksilla. == Valmistus == Alus tilattiin 1950-luvun alussa Jason Taylorilta Shorehamista. Se laskettiin vesille 3. huhtikuuta 1954Colledge & Warlow 2010, s. 443 ja otettiin palvelukseen 11. tammikuuta 1955. == Palvelus == Alus myytiin 1955 osana MDAP- projektia Ranskalle, joka liitti sen laivastoonsa nimellä Armoise ja runkonumerolla M772. Vuonna 1974 alus luokiteltiin apualukseksi, jolloin sen runkonumeroksi vaihdettiin A741. Se oli emäaluksena Laboratoire de Brusc'ssa. Alus romutettiin 1990 Toulonissa. ==Lähteet== * * === Viitteet === == Aiheesta muualla == *netmarine.net Luokka:Ham-luokan miinanraivaajat
Tuulikki Salminen

Anni Tuulikki Salminen (15. marraskuuta 1923 Lahti – 17. lokakuuta 2001)Kotka- Kymin seurakunta, Salminen Tuulikki, Parikan hautausmaa, Kotka, osasto 15, viitattu 21.4.2022 oli suomalainen lastenkirjailija. Salminen kävi keskikoulun ja kasvattajaopiston 1948. Hän oli sosiaalikasvattajana Kotkan lastenkodissa 1948–1949, lastentarhanopettajana ja sosiaalityöntekijänä Mikkelissä 1952–1955, ja johtajana kehitysvammaisten päivähuoltolassa Toimelassa Kotkassa 1955–1983. Nuoren Voiman Liitossa Salminen oli sihteerinä 1958. Salmisen vanhemmat olivat liikkeenharjoittaja Edvard Arvid Suomi ja Emilja (o.s. Teerinen). Salmisen puoliso oli Veikko Antero Salminen (1922–1984) vuodesta 1948. == Teoksia == * Taikavirsut : satuja ; kuv. Hugo Trentzsch. Karisto 1953 == Lähteet == Luokka:Suomalaiset lasten- ja nuortenkirjailijat Luokka:Vuonna 1923 syntyneet Luokka:Vuonna 2001 kuolleet
Dampierin satama

Dampierin satama (, LOCODE: AU DAM) on Australian länsiosat kattavan Länsi- Australian osavaltion luoteisosissa sijaitseva suursatama. Rahtimäärältään se kuuluu maailman 30 suurimman sataman joukkoon. Kaudella 2013-2014 sataman 177,5 milj. tonnin kokonaisrahtimäärästä yli 99 prosenttia oli vientiä. Tärkeimmät vientituotteet olivat rautamalmi (83 % viennistä) ja nesteytetty maakaasu (LNG, 11 %). ==Rahtiliikenne== Dampier on Australian suurimpia irtolastin vientisatamia. Amerikan satamajärjestö (AAPA) luokitteli Dampierin vuonna 2012 maailman 18. suurimmaksi rahtisatamaksi; tästä luokittelusta puuttui kuitenkin useita Kiinan suursatamia. Kaudella 2013–2014 Dampierin sataman kautta kulki 6 027 kauppalaivaa, jotka kuljettivat yhteensä 177,5 miljoonaa tonnia rahtia. Tästä 176,7 miljoonaa tonnia oli vientiä ja 0,8 miljoonaa tonnia tuontia. Viennistä 82,7 prosenttia oli rautamalmia, jota tuodaan junilla läheisiltä kaivoksilta satamaan ja kuljetetaan edelleen irtolastialuksilla esimerkiksi Kiinan satamiin. Viennin tonnimäärästä nesteytettyä maakaasua (LNG) oli 11,4 % ja suolaa 2 %. Tuonnin suurimman tuoteryhmän muodostivat polttoaineet (bensiini ja diesel, 73,4 %). Dampierin satamaan kuuluu useita eri satama-alueita. Esimerkiksi rautamalmi, suola, LNG ja polttonesteet kuljetetaan kukin eri satama-alueilta. ==Merkittäviä lähisatamia== Lähistön merkittäviä, myös Australian luoteisrannikolta suuria määriä osin samojen kaivosalueiden rautamalmia Kiinaan laivaavia satamia ovat noin 200 kilometriä Port Hedlandin itäpuolella sijaitseva Port Hedlandin satama (Australian suurin satama) ja 50 kilometriä Dampierin itäpuolella toimiva Cape Lambert. Yhdessä nämä kolme satamaa vastaavat merkittävästä osasta, joidenkin lähteiden mukaan jopa puolesta maailman rautamalmin kaupan kuljetuksista. == Lähteet == ==Aiheesta muualla== *Port of Dampier (satamassa olevat alukset AIS-tietojen mukaan) (marinetraffic.com) *Pilbara Ports Authority (dpa.wa.gov.au) *Karratha and Dampier (australiasnorthwest.com) Luokka:Länsi-Australia Luokka:Australian satamat Luokka:Intian valtameren satamat
Freestylehiihdon maailmanmestaruuskilpailut 1995

Freestylehiihdon maailmanmestaruuskilpailut järjestettiin vuonna 1995 viidennen kerran. Kilpailut käytiin Ranskan La Clusaz’ssa 14.–19. helmikuuta. Kilpailulajeina olivat kumparelasku, hypyt, baletti ja yhdistetty. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Kumparelasku Edgar Grospiron 27,14 Jean-Luc Brassard 26,35 Sergei Šupletsov 26,19 Hypyt Trace Worthington 243,09 Christian Rijavec 241,34 Sébastien Foucras 239,38 Baletti Rune Kristiansen 25,75 Fabrice Becker 25,10 Heini Baumgartner 24,25 Yhdistetty Trace Worthington 27,98 Darcy Downs 27,51 Jonny Moseley 25,39 === Naiset === Laji Kultaa Kultaa Hopeaa Hopeaa Pronssia Pronssia Kumparelasku Candice Gilg 25,52 Raphaëlle Monod 24,89 Tatjana Mittermayer 24,62 Hypyt Nikki Stone 176,53 Marie Lindgren 169,53 Kirstie Marshall 168,08 Baletti Jelena Batalova 28,64 Ellen Breen 26,44 Annika Johansson 25,05 Yhdistetty Kristean Porter 28,67 Maja Schmid 26,03 Katherina Kubenk 25,41 == Mitalitaulukko == Isäntämaa 1 4 1 1 6 2 2 2 1 5 3 1 0 1 2 4 1 0 0 1 5 0 2 1 3 6 0 1 1 2 6 0 1 1 2 8 0 1 0 1 9 0 0 1 1 9 0 0 1 1 Yhteensä Yhteensä 8 8 8 24 == Lähteet == *FIS:n tietokanta 1995 Luokka:Vuoden 1995 urheilu Luokka:Ranskan hiihto Luokka:Ranskan urheilutapahtumat Luokka:Haute-Savoie
Freestylehiihdon maailmanmestaruuskilpailut 1993

Freestylehiihdon maailmanmestaruuskilpailut 1993 järjestettiin Itävallan Altenmarkt im Pongaussa 11.–14. maaliskuuta. Kilpailulajeina olivat kumparelasku, hypyt, baletti ja yhdistetty. Kilpailut olivat järjestyksessään neljännet MM-kilpailut. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Kumparelasku Jean-Luc Brassard 26,57 Fabien Bertrand 25,27 Olivier Cotte 25,21 Hypyt Philippe LaRoche 231,78 Richard Cobbing 229,75 Jean-Marc Bacquin 229,38 Baletti Fabrice Becker 29,30 Rune Kristiansen 29,00 Lane Spina 26,80 Yhdistetty Sergei Šupletsov 27,71 Trace Worthington 27,66 Hugo Bonatti 25,62 === Naiset === Laji Kultaa Kultaa Hopeaa Hopeaa Pronssia Pronssia Kumparelasku Stine Lise Hattestad 25,21 Petra Moroder 23,96 Bronwen Thomas 23,87 Hypyt Lina Tšerjazova 161,37 Marie Lindgren 154,90 Kristean Porter 152,99 Baletti Ellen Breen 25,50 Sharon Petzold 24,14 Cathy Féchoz 23,94 Yhdistetty Katherina Kubenk 27,96 Natalja Orehova 27,16 Kristean Porter 26,77 == Mitalitaulukko == Isäntämaa 1 3 0 1 4 2 1 2 3 6 3 1 1 3 5 4 1 1 0 2 4 1 1 0 2 6 1 0 0 1 7 0 1 0 1 7 0 1 0 1 7 0 1 0 1 10 0 0 1 1 Yhteensä Yhteensä 8 8 8 24 == Lähteet == *FIS:n tietokanta 1993 Luokka:Vuoden 1993 urheilu Luokka:Itävallan urheilutapahtumat Luokka:Itävallan hiihto Luokka:Salzburg (osavaltio)
Epoletti

Epoletti ( < épaule, olkapää)Otavan iso tietosanakirja. Helsinki: Otava 1962. Osa 2, palsta 1006, hakusana epoletti. on upseerin juhlapuvun koristeellinen olkain eli olkapäälle kiinnitetty kangaslaatta tai punoslaatta.Kielitoimiston sanakirja. Helsinki: Kotimaisten kielten tutkimuskeskus 2006. ISBN 978-952-5446-20-3. Hakusana epoletti. Se oli alkuaan olkasuojus, mutta siitä kehittyi ripsuin koristeltu laatta, josta aiemmin ilmeni upseerin sotilasarvo.Uusi tietosanakirja. Helsinki: Tietosanakirja oy 1961. Osa 5, palsta 459, hakusana epoletti. Epoletti koostuu tavallisesti pyöreästä tai puolipyöreästä metallilaatasta, josta riippuu metallilankaisia korupunoksia, ja kaulaa kohti suuntautuvasta kapeasta metalliliuskasta. Suomessa epoletteja käytettiin aiemmin meriupseerien juhlapuvussa ja paraatipuvussa, mutta ne jäivät pois käytöstä toisen maailmansodan aikana. Epoletiksi on nimitetty myös sotilaspuvun suoraa kangasolkainta. ==Lähteet== Luokka:Univormu
Allianssi (Ruotsi)

Allianssi (, aiemmin Allians för Sverige) oli Ruotsin porvarillisten puolueiden muodostama kansallisen tason liittouma. Allianssia nimitetään Suomessa usein Ruotsin porvarilliseksi tai oikeistolaiseksi blokiksi. Liittouma perustettiin vuonna 2004, ja sen muodostavat Maltillinen kokoomus, Kristillisdemokraatit, Keskustapuolue ja Kansanpuolue liberaalit. Sen vastavoimana oli punavihreä blokki. Allianssi voitti liittoumana Ruotsin valtiopäivävaalit vuosina 2006 ja 2010 ja muodosti näin ollen maan hallituksen vuosina 2006–2014. Vuoden 2014 vaaleissa oikeistoblokki jäi vaalitappion jälkeen oppositioon ja hallituksen muodostivat sosiaalidemokraatit ja vihreät. Maltillisen kokoomuksen puolueenjohtaja Ulf Kristersson ja Kristillisdemokraatien puolueenjohtaja Ebba Busch-Thor ilmoittivat 11. tammikuuta 2019 Allianssin lopettaneen toimintansa valtiollisella tasolla. == Lähteet == == Aiheesta muualla == * Alliansen Luokka:Ruotsin politiikka Luokka:Hallituskoalitiot
Freestylehiihdon maailmanmestaruuskilpailut 1991

Freestylehiihdon maailmanmestaruuskilpailut järjestettiin vuonna 1991 kolmannen kerran. Kilpailut käytiin Yhdysvaltain Lake Placidissä 11.–17. helmikuuta. Kilpailulajeina olivat kumparelasku, hypyt, baletti ja yhdistetty. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Kumparelasku Edgar Grospiron Edgar Grospiron Bernard Brandt Bernard Brandt Chuck Martin Chuck Martin Hypyt Philippe LaRoche 233,52 John Ross 215,74 Dave Valenti 212,46 Baletti Lane Spina 30,14 Roberto Franco 29,55 Dave Walker 28,80 Yhdistetty Sergei Šupletsov 41,00 Jeff Viola 53,00 Youri Gilg 55,00 === Naiset === Laji Kultaa Kultaa Hopeaa Hopeaa Pronssia Pronssia Kumparelasku Donna Weinbrecht Donna Weinbrecht Tatjana Mittermayer Tatjana Mittermayer Birgit Stein-Keppler Birgit Stein-Keppler Hypyt Vasilisa Sementšuk 143,27 Elfie Simchen 143,09 Liselotte Johansson 138,65 Baletti Ellen Breen 28,10 Jan Bucher 27,69 Cathy Féchoz 25,50 Yhdistetty Maja Schmid 41,00 Conny Kissling 42,00 Kristean Porter 43,00 == Mitalitaulukko == Isäntämaa 1 3 1 3 7 2 2 0 0 2 3 1 2 1 4 4 1 2 0 3 5 1 0 2 3 6 0 2 1 3 7 0 1 0 1 8 0 0 1 1 Yhteensä Yhteensä 8 8 8 24 == Lähteet == *FIS:n tietokanta 1991 Luokka:Vuoden 1991 urheilu Luokka:Yhdysvaltain hiihto Luokka:New Yorkin osavaltion urheilu
Galärvarvet

thumb|Galärvarvet Strandvägeniltä nähtynä syyskuussa 2007, mukana Vasa-museo ja oikealla museolaivoja. Galärvarvet () on alue eteläisellä Djurgårdenilla Tukholmassa. Vuoteen 1969 asti Galärvarvet oli osa Tukholman Sotasatamaa. Galärvarvet oli alun perin, 1720-luvulta alkaen, Ruotsin saaristolaivaston kaleerien säilytysalue. Luokka:Djurgården Luokka:Tukholman kaupunginosa-alueet
Tornion satama

Tornion satama (, , LOCODE: FI ROY) on Tornion kaupungin eteläosissa, Röyttän saarella sijaitseva satama. Se tunnetaan myös nimellä Röyttän satama. Sataman suurimpia käyttäjiä ovat läheiset Outokumpu Oyj:n Tornion tehtaat. Satamaan johtaa 9,0 metrin syväväylä. Väylä on tarkoitettu enintään 165 metrin pituisille aluksille. Tornion sataman siirtämisestä Röyttän saarelle päätettiin kaupungin vuoden 1762 palon jälkeen. Röyttän satama valmistui vuonna 1766. Myöhemmin 1800-luvun loppupuoliskolta lähtien sataman tärkeimpiä vientituotteita oli sahattu puutavara, jota sataman kautta toimitti maailmalle ennen kaikkea vuonna 1862 perustettu Röyttän saha. Sahan toiminta vilkaistui 1950-luvulla jolloin omistajaksi tuli pietarsaarelainen Oy Nars Ab ja vuodesta 1960 Rauma-Repola Oyj. Sahan toiminta päättyi vuonna 1986. Satama-alueen lähistöllä Röyttässä sijaitsee Rajakiiri Oy:n kahdeksan maatuulivoimalan tuulipuisto, ja läheiselle merialueelle on suunniteltu suurempaa merituulipuistoa. Vuonna 2017 Röyttän satama-alueelle valmistui LNG- terminaali, josta kaasua teollisuudelle, kaivoksille, merenkulkuun ja raskaaseen liikenteeseen Pohjois-Suomessa, -Ruotsissa ja -Norjassa. ==Rahtimäärä== Tornion Röyttän sataman kautta kulki vuonna 2013 yhteensä 2,5 miljoonaa tonnia tavaraliikennettä. Tämä oli suurin rahtimäärä kymmeneen vuoteen. Satamassa vieraili tuolloin yhteensä 452 ulkomaanliikenteen alusta. Ulkomaanrahdista tuontia oli 1,434 ja vientiä 1,057 miljoonaa tonnia. Tuonnin suurimmat tavararyhmät olivat malmit ja rikasteet (0,735 milj. t), raakamineraalit ja sementti (0,277 milj. t), kivihiili ja koksi (0,217 milj. t) sekä metallit ja metallituotteet (0,128 milj. t). Viennin suurimmat tavararyhmät olivat metallit ja metallituotteet (0,935 milj. t) sekä malmit ja rikasteet (0,116 milj. t). Tornion sataman vuosittainen rahtimäärä: vuosi 2004 2005 2006 2007 2008 2009 2010 2011 2012 2013 yhteensä milj. tonnia 1,7 1,6 1,9 1,6 1,6 1,3 2,0 2,0 2,3 2,5 ==Lähteet== ==Aiheesta muualla== *Tornion Röyttän satamajärjestys (tornio.fi) Satama Luokka:Suomen Itämeren satamat
Karjatila High Chaparral

Karjatila High Chaparral on villiin länteen sijoittuva TV-sarja, jonka pääosissa ovat Leif Erickson ja Cameron Mitchell. Sarjaa tehtiin NBC:lle neljä tuotantokautta vuosina 1967–1971, yhteensä 98 jaksoa. Sarjan tuottajana toimi David Dortort, joka oli aiemmin tuottanut mm. huippusuositun Bonanza-sarjan. Karjatila High Chaparrallin tunnusmusiikin on säveltänyt David Rose, joka vastasi myös Bonanza-sarjan musiikista. Sarjan keskushahmo on ”Big John” Cannon (Leif Erickson), The High Chaparral -nimisen karjatilan hoitaja Arizonassa 1870-luvulla. Muita päähenkilöitä ovat Big Johnin veli Buck (Cameron Mitchell) ja poika Blue Boy (Mark Slade). Perheen äiti Annalee (Joan Caulfield) saa surmansa intiaanin nuolesta jo ensimmäisessä jaksossa, minkä jälkeen John Cannon vie vihille naapuritilan omistajan Don Sebastián Montoyan (Frank Silvera) tyttären Victorian (Linda Cristal). Victorian myötä High Chaparralin tilalle tulee asumaan myös tämän veli Manolito (Henry Darrow). Karjatila High Chaparral oli 1960- ja 1970-lukujen vaihteessa yksi katsotuimmista televisio-ohjelmista Suomessa. Esimerkiksi 17. huhtikuuta 1970 lähetetty jakso sai 1,47 miljoonaa katsojaa ja saavutti näin 39 prosenttia Suomen yli 12-vuotiaasta väestöstä. Chaparral on kreosoottipensaan kansanomainen nimitys. ==Näyttelijät== ==Katso myös== *High Chaparral, villin lännen teemapuisto Ruotsissa ==Lähteet== Luokka:Yhdysvaltalaiset draamasarjat Luokka:1960-luvun televisiosarjat Luokka:1970-luvun televisiosarjat Luokka:Lännensarjat Luokka:NBC:n televisio-ohjelmat
Freestylehiihdon maailmanmestaruuskilpailut 1989

Freestylehiihdon maailmanmestaruuskilpailut järjestettiin vuonna 1989 toisen kerran. Kilpailut käytiin Länsi-Saksan Oberjochissa 1.–5. maaliskuuta. Kilpailulajeina olivat kumparelasku, hypyt, baletti ja yhdistetty. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Kumparelasku Edgar Grospiron Edgar Grospiron Jürg Biner Jürg Biner Éric Berthon Éric Berthon Hypyt Lloyd Langlois 358,82 Didier Méda 352,29 Philippe LaRoche 334,89 Baletti Hermann Reitberger 26,44 Lane Spina 26,39 Dave Walker 25,75 Yhdistetty Chris Simboli 37,00 Scott Ogren 48,00 Martí Rafel 103,00 === Naiset === Laji Kultaa Kultaa Hopeaa Hopeaa Pronssia Pronssia Kumparelasku Raphaëlle Monod Raphaëlle Monod Donna Weinbrecht Donna Weinbrecht Tatjana Mittermayer Tatjana Mittermayer Hypyt Catherine Lombard 247,80 Sonja Reichart 230,66 Melanie Palenik 208,62 Baletti Jan Bucher 26,69 Conny Kissling 26,39 Lucie Barma 23,69 Yhdistetty Melanie Palenik 23,00 Conny Kissling 35,00 Meredith Gardner 38,00 == Mitalitaulukko == Isäntämaa 1 3 1 1 5 2 2 3 1 6 3 2 0 4 6 4 1 1 1 3 5 0 3 0 3 6 0 0 1 1 Yhteensä Yhteensä 8 8 8 24 == Lähteet == *FIS:n tietokanta 1989 Luokka:Vuoden 1989 urheilu Luokka:Saksan hiihto Luokka:Baijerin urheilu
Freestylehiihdon maailmanmestaruuskilpailut 1986

Freestylehiihdon maailmanmestaruuskilpailut järjestettiin vuonna 1986 ensimmäisen kerran. Kilpailut käytiin Ranskan Tignes’ssä 2.–6. helmikuuta. Kilpailulajeina olivat kumparelasku, hypyt, baletti ja yhdistetty. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Kumparelasku Éric Berthon Éric Berthon Petsch Moser Petsch Moser Martti Kellokumpu Martti Kellokumpu Hypyt Lloyd Langlois 381,81 Yves LaRoche 360,89 Jean-Marc Bacquin 343,18 Baletti Richard Schabl 45,10 Lane Spina 42,89 Georg Fürmeier 42,89 Yhdistetty Alain LaRoche 33,00 John Witt 43,00 Éric Laboureix 57,00 === Naiset === Laji Kultaa Kultaa Hopeaa Hopeaa Pronssia Pronssia Kumparelasku Mary-Jo Tiampo Mary-Jo Tiampo Hayley Wolff Hayley Wolff Silvia Marciandi Silvia Marciandi Hypyt Maria Quintana 223,24 Carin Hernskog 220,78 Meredith Gardner 219,55 Baletti Jan Bucher 45,79 Christine Rossi 45,60 Lucie Barma 43,50 Yhdistetty Conny Kissling 18,00 Anna Fraser 32,00 Silvia Marciandi 38,00 == Mitalitaulukko == Isäntämaa 1 3 3 0 6 2 2 2 2 6 3 1 1 2 4 4 1 1 0 2 5 1 0 1 2 6 0 1 0 1 7 0 0 2 2 8 0 0 1 1 Yhteensä Yhteensä 8 8 8 24 == Lähteet == *FIS:n tietokanta 1986 Luokka:Vuoden 1986 urheilu Luokka:Ranskan hiihto Luokka:Ranskan urheilutapahtumat Luokka:Savoie